Source: https://cristidanilet.wordpress.com/category/mj/
Timestamp: 2018-02-18 01:19:49+00:00
Document Index: 22098747

Matched Legal Cases: ['CSM\n', 'ICCJ ', 'CSM ', 'CSM ', 'ICCJ ', 'ICCJ ', 'ICCJ ']

MJ | CRISTI DANILEŢ - judecător
Educatia juridica – aprobata prin Planul de actiune al Guvernului
Filed under: educatie,MJ — Cristi Danilet @ 11:36 AM
Predoiu, doar un fost ministru al justiţiei – ep.8: Integritate şi concluzie
Predoiu, doar un fost ministru al justiţiei – ep.7: Predoiu şi CSM
Predoiu, doar un fost ministru al justiţiei – ep.6: Imixtiune în justiţie
Predoiu, doar un fost ministru al justiţiei – ep.5: Strategii
Predoiu, doar un fost ministru al justiţiei – ep.1: „The days before”
Noile coduri: peste trei ani?!
Filed under: MJ,NCC — Cristi Danilet @ 9:19 PM
În data de 13 ian.2012 au fost publicate Studiile de impact cu privire la noile coduri (Raport interimar I vol 1, Raport interimar I vol 2, Raport interimar II, Raport interimar III, Raport final). Deşi statul român a plătit peste un milion de euro pentru alcătuirea acestora, Ministerul Justiţiei ignoră constatările şi concluziile acestora. Astfel, ministerul a solicitat contractorului analiza impactului cu privire la resursele bugetare, umane şi logistice în ideea intrării în vigoare simultan a tuturor celor patru coduri. Cu toate acestea, fără nicio suplimentare a fondurilor sau a schemelor de personal, s-a luat decizia de intrare în vigoare a Codului Civil pe 1 oct. 2011, şi s-a propus intrarea în vigoare a Codului de procedură Civilă la 1 iunie 2012, urmând ca celelalte două coduri să intre în vigoare împreună la 1 martie 2013. Aceasta face imposibilă stabilirea în tranşe a nevoilor sistemului, cât timp studiile anticipează nevoile pentru o perioadă de trei ani de la momentul intrării în vigoare a tuturor celor patru noi coduri.
Concluzie studiu: Statistica din sistemul judiciar este deficitară. Introducerea datelor în sistemul informativ este incorectă de multe ori. Baza de date ABAC nu este adaptată la noua legislaţie (de ex, legea 202 din 2010), iar ICCJ nu face raportări către ABAC. Datele deţinute de MJ, MP, CSM, instanţe şi parchete individuale diferă. Nu s-a putut stabili numărul judecătorilor specializaţi într-o anumită materie. Nu se poate stabili numărul total de dosare de un anumit tip la numărul de judecători specializaţi într-o anumită materie.
Observaţii: Evident, formatul datelor trebuie adaptat la noile coduri, la noile tipuri de acţiuni, la modificările de competenţă etc. Mai mult însă, actualul sistem de statistică trebuie revizuit, căci el azi nu permite: să se afle durata medie de soluţionare a unei cauze civile sau penale, nr. mediu de termene necesar soluţionării unei caute, numărul anual al citaţiilor emise, nr. dosarelor sau cuantumul sumelor acordate ca ajutor public judiciar, cuantumul taxelor de timbru colectate, valoarea obiectului cererii sau a daunei. Toate acestea implică revizuirea ABAC şi ECRIS şi cheltuieli suplimentare pentru conceperea şi întreţinerea acestor baze de date.
2. Efectele noilor coduri
Observaţie: NCC a intrat în vigoare la 1 oct.2011, iar recomandarea de amânare a fost făcută publică pe 13 ian. 2012. Nici până în prezent nu se cunoaşte cum vor fi organizate instanţele de tutelă – ca secţii, complete sau instanţe de sine stătătoare – care implică modificarea Legii 304/2004 ce nu poate avea loc până în iunie 2012.
3. Necesarul suplimentar de personal:
Concluzie studiu: Planificarea necesarului de resurse umane presupune colectarea de date pentru primii doi ani cu privire la afectarea funcţionării instanţelor şi parchetelor. De aceea, Beneficiarul trebuie să selecteze mai multe instanţe pilot unde unii judecători să soluţioneze dosare de apel şi recurs non-penale pe baza vechilor coduri, şi alţii care să soluţioneze cauze pe baza noilor coduri.
Observaţie: Încă nu există vreo iniţiativă de organizare a unor asemenea instanţe pilot. Având în vedere limitările de angajare a personalului în instituţiile bugetare, e imposibilă alocarea de către MJ şi CSM de personal care să se ocupe exclusiv de aceste activităţi.
Concluzie studiu: În paralel, trebuie desemnaţi reprezentanţi de la MJ şi CSM care să se ocupe exclusiv cu supravegherea sistemului şi să se dezvolte cu parteneri străini un proiect ce să valorifice experienţa altor ţări sub aspectul monitorizării volumului de activitate, al eficienţei şi al planificării necesarului de resurse umane.
Observaţie: Nu au fost identificate resurse pentru demararea unui asemenea proiect şi nici nu există timpul necesar pentru conceperea şi acordarea lui.
3.1. magistraţi
Concluzie studiu: Ca urmare a modificărilor de competenţă materială, va creşte numărul de dosare de soluţionat de către tribunale, care vor deveni instanţe de drept comun în materie civilă, respectiv de către curţile de apel, care vor prelua competenţa de a soluţiona toate apelurile. De aceea, este nevoie de o suplimentare de 475 posturi de judecători (394 chiar din primul an de aplicare a noilor coduri) şi 130 posturi de procurori (65 chiar din primul an), după cum urmează: la Judecătorii şi parchetele aferente va fi nevoie de încă 264 de judecători, respectiv de 107 procurori; la Tribunale şi parchetele aferente va fi nevoie de încă 85 de judecători, respectiv de 53 procurori; la Curţile de Apel şi parchetele aferente va fi nevoie de încă 54 de judecători, respectiv se vor pierde din schema 30 procurori; iar la ICCJ este nevoie de încă 72 de judecători. Practic, la curţile de apel se va dubla numărul judecătorilor de la secţiile penale.
Observaţie 1: La data de 1 martie 2012 erau vacante în sistemul judiciar 309 posturi de execuţie şi conducere la instanţe: 16 la ICCJ, 28 la curţile de apel, 98 la tribunale, 167 la Judecătorii. La parchete erau vacante 461 posturi de execuţie şi conducere: 86 la PICCJ (inclusiv DNA, DIICOT), 19 la parchetele curţilor de apel, 153 la parchetele tribunalelor, 163 la parchetele judecătoriilor, 40 la parchetele militare.
Observaţie 2: Până în prezent, nu există o determinare a nr. optim de judecători în fiecare instanţă. Anual, instanţele se compară ca activitate şi necesar de judecător în funcţie de încărcătura tot mai mare de dosare (în ultimii 5 ani, la aceleaşi scheme de personal, nr. de dosare din România s-a dublat). Prin urmare, actualele scheme sunt insuficiente la încărcătura prezentă. Iar calculele făcute de contractorii studiului au plecat tocmai de la încărcătura medie pe judecător, şi nu de la o încărcătură optimă cu dosare pe judecător. Prin urmare, nevoie reală de personal în sistem e mult mai mare decât datele de mai sus, care trebuie a fi considerate „un necesar minim”.
Observaţie: Cum studiile de impact privesc ipoteza intrării în vigoare a tuturor celor patru coduri, nu se ştie numărul de judecători necesari în ipoteza intrării eşalonate a codurilor în vigoare. Oricum, modalitatea de promovarela ICCJa fost radical modificată prin Legea nr.300 din 2011. Ca timp, procedura va dura minim 9 luni, iar pentru intrarea în vigoare a Noului Cod de procedură civilă nu a fost anunţată suplimentarea numărului judecători la instanţa supremă şi, ca urmare, nu este declanşată nicio procedură de recrutare. Cu toate acestea, funcţionarea unei instanţe supreme care va avea, în urma suplimentării, 200 de judecători pare a fi imposibilă. În realitate, competenţa ICCJ ar fi trebuit scăzută.
Concluzie studiu: Deşi numărul de absolvenţi de Drept este mare, nr. doritorilor de a deveni magistraţi este relativ mic, de aceea ar trebui angajaţi reprezentanţi ai INM şi a unor persoane în birourile de informaţii şi relaţii cu publicul de la nivelul instanţelor şi parchetelor care să popularizeze profesia.
Observaţie: Nu există nici un proiect în acest sens. Oricum, legislaţia pentru măsurile de austeritate împiedică angajarea de personal.
3.2. personal auxiliar de specialitate
3.3. personal la serviciile de probaţiune
4. Necesarul de finanţare
5. Necesarul de infrastructură fizică
Concluzie studiu: Acesta presupune o evaluare exactă numai de către beneficiar (Ministerul Justiţiei).
Observaţie: până în prezent MJ nu a demarat o asemenea activitate.
5.1. săli de judecată
5.2. camere de consiliu
5.3. birouri
5.4. Arhivele
6. Infrastructura IT
Observaţie: Actualul echipament IT cu care sunt dotate instanţele datează din 2005-2006. Deja acesta este epuizat moral. Însă, o dotare cu un nou echipament IT a personalului deja existent nici nu a fost luată în considerare. Cumpărarea de noi echipamente este interzisă de legile austerităţii în instituţiile bugetare, iar costul întreţinerii lor depăşeşte deseori costul pe care l-ar presupune achiziţionarea de noi echipamente
Concluzie studiu: este necesar un proiect independent care să permită detectarea automată a incompatibilităţilor.
Observaţie: încă nu se are în vedere un asemenea proiect.